runetrust/blame-folketinget-dk huggingface dataset:
Astrid Krag (S), 2019-11-12:
Og det har jo været fremme i debatten her, at der også er diskussioner om det her i forlængelse af de pågående finanslovsforhandlinger, og det kan jeg selvfølgelig ikke gå nærmere ind i, men det, jeg kan sige, er, at for mig og regeringen er det her noget, som skal løses så hurtigt som muligt.
Lars Løkke Rasmussen (V), 2010-10-13:
Det er også sket, det er sket med forsinkelse, dog ikke en større forsinkelse, end at materialet har været på bordet, da Statsrevisorerne behandlede rigsrevisors endelig indstilling, og da Folketinget i øvrigt for et års tid siden havde en udtømmende debat om hele det her tema.
Ole Sohn (SF), 2005-09-06:
Men jeg vil gerne spørge, om ikke Det Konservative Folkeparti er enig i, at det er væsentligt, når vi nu snakker fremtid, at man sørger for at investere på to måder, dels den passive, som alle er enige om, altså nedbringelse af statsgælden, dels at sørge for en aktiv investering i fremtiden, dvs. investering i uddannelse, forskning, miljø osv., som er fundamentet for fremtidens beskæftigelse.
Mette Thiesen (DF), 2024-04-26:
Men det er en bunden opgave, og vi skylder simpelt hen de mennesker med handicap og de familier, der sidder rundtomkring i landet, at give dem noget tryghed og give dem noget værdighed, så de ikke hele tiden skal gå med den store klump i maven og være utrygge og være bange, og det vil vi i Dansk Folkeparti i hvert fald kæmpe videre for.
Lars Barfoed (KF), 2011-05-05:
Så er det rigtigt, at nogle høringsparter af forskellige årsager har udtalt sig negativt, kritisk, om forslaget, men det er min opfattelse, at forslaget på en fornuftig måde skaber en større konkurrence blandt dem, der kan repræsentere en fordringshaver ved inddrivelse af ubestridte pengekrav.
Jann Sjursen (KRF), 1998-03-27:
For det første vil jeg sige, at jeg synes, det er rigtigt, som statsministeren har gjort opmærksom på her i Folketinget i dag, at der skete noget nyt, da den første Nyrupregering lavede et skriftligt regeringsgrundlag, før den gik til værks med arbejdet.
Torsten Schack Pedersen (V), 2017-12-08:
Borgerne skal vide, at når man har brug for hjælp fra den offentlige sektor, leveres der service af høj standard og af høj, høj kvalitet, og at man ikke skal være bange for, hvis man løber ind i sygdom, ikke at kunne få en ordentlig behandling på vores sygehuse, og borgerne skal vide, at man kan komme hurtigt til.
Lise von Seelen (S), 2005-10-06:
Hvis hr. Jens Rohde har et ønske om at være meget konkret, kunne hr. Jens Rohde så ikke lette lidt på sløret for, hvilke konkrete initiativer man vil tage for at hjælpe de grupper af mennesker, som vi taler om her, som er allermest udsatte.
Anne Grete Holmsgaard (SF), 2007-04-20:
Vi ved faktisk, at dårlig logistik i forbindelse med flyvninger, og det gælder omveje for den civile luftfartstrafik – det er jo den militære, der har forrang i luftrummet over det meste af Europa – det, at man ofte venter, hænger og flyver rundt omkring lufthavnen, det, at man står og varmer op, inden man skal ud på landingsbanen, og ofte står der meget længere osv., faktisk betyder, at man bruger 15 pct. brændstof mere
Carolina Magdalene Maier (ALT), 2019-02-08:
Men vi støtter fuldstændig tanken om, at der findes en au pair-ordning, så derfor stemte vi gult i sin tid, men den au pair-ordning, som vi gerne ser, skal sådan set bare være på en model, som sikrer, at der er nogle ordentlige rettigheder, og som også sikrer, at de danske familier, der gerne vil benytte sig af en au pair-ordning, faktisk i højere grad har mulighed for det på tværs af sociale og økonomiske skel, som det jo ikke er tilfældet i dag.
Peter Skaarup (DF), 1999-12-08:
Men jeg kunne godt tænke mig at spørge, om det er sådan, at justitsministeren kan svare på, om der er andre personer, der har fået dansk statsborgerskab under lignende omstændigheder, altså om nogen, der også har en udvisningsdom, har fået dansk statsborgerskab i den pågældende tid.
Søren Søndergaard (EL), 2019-04-12:
Men jeg kan da sagtens se, at der kunne være en idé i at kigge på, om folk skal kunne udgive bøger om deres forbrydelser, bøger, de tjener penge på, og der synes jeg da, at det forslag, der kommer fra Venstre, hvor man kigger på den gæld, folk har, og inddriver den, ville være et relevant forslag.
Benny Engelbrecht (S), 2018-12-05:
« Der er altså med andre ord en bekymring i Folketingets sekretariat i forhold til det her, og partierne i oppositionen får kortere tid til at udarbejde deres ændringsforslag end det, der er nødvendigt for Folketingets administration til at konferere og sikre, at de ændringsforslag, som udarbejdes, er korrekte og retvisende. Derfor min bekymring, med hensyn til om vi kan være sikre på, at der ikke kommer til at ske lovsjusk i forbindelse med denne behandling af finansloven.
Pernille Rosenkrantz-Theil (S), 2021-04-14:
Men det er klart, at i en situation, hvor smitten lige pludselig får en top, skal vi jo lukke ned for at undgå at komme ind i en hårdere bølge, og så kan vi ikke blive på det plateau, for det ville jo så betyde, at tingene ville blive ved med at være lukket ned – det vil vi sådan set helst være fri for – og derfor forandrer reglerne sig.
Kristian Jensen (V), 2000-11-09:
Men jeg skal gerne, også hvis hr. Ole Vagn Christensen ønsker at deltage i debatten ved senere lejligheder, fremføre de kendte og nye argumenter, for vi har i Venstre masser af argumenter for at prioritere det enkelte individs rettigheder og valgmuligheder højere end systemernes. Og det er ikke et spørgsmål om at undergrave.
Jakob Ellemann-Jensen (V), 2011-11-09:
Jeg er også klar over, at beslutningen ligger hos Region Syddanmark, men det forhindrede jo ikke ministeren i at have en rimelig kraftig mening om det, som altså var tilstrækkelig stærk til, at ministeren garanterede bevarelsen af akutmodtagelsen i Svendborg, såfremt Socialdemokraterne fik overladt regeringsmagten af folket, hvilket blev tilfældet.
Martin Henriksen (DF), 2011-04-05:
Men hvordan hænger det, at Socialdemokratiet står fra Folketingets talerstol og kritiserer besparelser ude i kommunerne og siger, at der ikke er råd til at have den velfærd, som vi ønsker, sammen med, at man ude i kommunerne kan finde eksempler på, at Socialdemokratiet og SF bruger penge, som i øvrigt Dansk Folkeparti har fået forhandlet igennem i en finanslovaftale med regeringen, og som gives ekstra til kommunerne til ældreområdet, f.eks. 10 mio. kr. til Odense Kommune – vi kunne også finde andre eksempler – hvor et flertal i byrådet bestående af venstrefløjen, S og SF, altså beslutter at bruge pengene på alt muligt andet end ældreområdet?
Troels Lund Poulsen (V), 2018-04-06:
Men hele den øvelse, der gik på det helt uholdbare og urimelige i, at der var mennesker, som kom i en situation, fordi loven ikke var klar nok, er jo det, vi så tager hul på her i dag, og det er sådan set et rigtig flot politisk signal at få sendt.
Tommy Ahlers (V), 2019-11-06:
For det, man har lagt op til i finansloven, er, at den her ændring, skal føre til et merprovenu på lidt mere end 1,3 mia. kr. Hvis man vil imødekomme dansk erhvervsliv, 3F og Dansk Metal med hensyn til det, de skriver – for de skriver både om henstand og retskrav på det og om værdifastsættelsen – forventer regeringen så stadig det samme provenu og dermed 1,3 mia. kr., der skal trækkes ud af dansk erhvervsliv for at finansiere andre ting?
Thomas Danielsen (V), 2025-04-09:
Jeg har også glædet mig til i dag, for det er en god dag, hvor vi nu førstebehandler lovforslaget om anlæg af først og fremmest Marselis Boulevard-tunnellen, som er en tunnel til Danmarks største containerhavn, en havn, hvor infrastrukturen selvfølgelig er helt afgørende, både til og fra.
Søren Krarup (DF), 2010-12-10:
Nej, Folketinget har opstillet disse krav, fordi de er alvor, og at Folketingets flertal beslutter at blæse på dem for at leve op til en FN-konvention, er blot ensbetydende med, at et folketingsflertal blæser på sine egne krav, på sin egen funktion og dermed på den danske grundlov.
Karen Ellemann (V), 2010-01-20:
Men så var virkeligheden jo den, at rapporten fra Københavns Universitet lige pludselig ad uofficielle kanaler begyndte at cirkulere i pressen, endda også i mangeartede udgaver, og det var derfor helt naturligt at vælge – også efter anmodning fra Dansk Folkeparti – at sige, at den simpelt hen skal offentliggøres nu.
Martin Henriksen (DF), 2008-12-02:
Socialdemokraterne henviser i deres beslutningsforslag til nogle dokumenter fra Uddannelsesudvalget og nogle henvendelser fra nogle foreninger, og ministeren har i en kommentar til en af de henvendelser skrevet, at han kan oplyse, at man inden længe igangsætter et revisionsarbejde med hensyn til indholdet af en række fag og emner i folkeskolen, herunder færdselslære, og at man her kan have fokus på at styrke eksempelvis førstehjælpsundervisningen.
Marianne Jelved (RV), 2006-01-24:
Den måde, vi kan gå ind og være med til at præge miljøudviklingen på, løse potentielle konflikter, skabe hjælp til selvhjælp rundtomkring i verden, hjælpe udviklingslandene til markedsadgang, er alt sammen med til at give Danmark et navn og nogle muligheder i verden.
Jens Rohde (RV), 2020-02-28:
Og det var foranlediget af, at fru Mette Thiesen jo måske prøvede at skabe et billede af, at islam ikke pr. automatik respekterer ligestilling, og at de muslimske trossamfund ikke respekterer ligestilling, men at man sådan ubetinget gør det inden for kristendommen.
Peter Hummelgaard Thomsen (S), 2019-11-19:
Jeg tror, at det i meget høj grad kan afhænge af forskellige ting, men faktum er, at der er nogle grupper, som er meget langt væk fra, hvad kan man sige, det danske samfund og danske værdier og en tæt tilknytning til arbejdsmarkedet, og det mener jeg helt grundlæggende er en kæmpe udfordring for Danmark og noget, vi skal gøre noget ved.
Jens Joel (S), 2015-12-17:
Jeg tror, man måske overvurderer den danske skifergasforekomst i forhold til, hvad den gør ved markedet som sådan, hvis man tror, at det, at man skulle udvinde skifergas, gør, at man ikke kan investere i de vedvarende energikilder, og jeg har et par gange i debatten henvist til, hvad vi bl.a. tidligere har gjort med et provenu, altså en skatteindbetaling, fra udvindingen af fossile brændsler i forhold til at lave en bæredygtig grøn omstilling.
Lisbeth Bech Poulsen (SF), 2014-04-24:
Det betyder jo ikke, at vi ikke bliver nødt til at diskutere, om det er gået for vidt, at der er for mange ydelser, som kan eksporteres, at der er for mange ting, som skaber utryghed for danskerne, og som kan udfordre opfattelsen af ret og rimelighed.
Ole Sohn (SF), 2006-06-02:
De kan så også tage spørgsmålet om kontanthjælpsloftet og sige, at de allerdårligst stillede, de, som er allermest pressede i samfundet, ikke fortsat skal kanøfles; de kan gøre det til et krav i velfærdsforhandlingerne, at kontanthjælpsloftet bliver fjernet, og det skal være min opfordring til Socialdemokratiet og Det Radikale Venstre, at de lægger sig i selen med hensyn til det.
Knud Erik Kirkegaard (KF), 2001-04-06:
med den jysk-fynske erhvervsredegørelse, som også ministeren har taget positivt til sig, og jeg håber da meget, at man kan sige om samtlige disse projekter, at her er der tale om en både socialt og økologisk bæredygtig udvikling. Men det, der er min pointe, er, at når man specielt nævner de udsatte områder, vil man se lige præcis den skævvridning, hr. Ole M. Nielsen var inde på. Der vil være lidt svagere økonomisk bærekraft i de projekter end i de andre, og det ville være kolossalt synd for de udsatte områder, hvis skævvridningen på den måde skulle blive endnu større.
Carsten Hansen (S), 2013-02-26:
Så alt i alt mener jeg, at den her præcisering af reglerne, altså af kommunens adgang til at lempe på bopælspligten, vil skabe større fokus på mulighederne for både den enkelte og for kommunerne, og det vil påvirke forholdene i de her områder med affolkning i en positiv retning.
Morten Østergaard (RV), 2009-01-20:
Vi synes, at der i beslutningsforslaget er argumenteret udmærket for, hvorfor der er i hvert fald nogle områder og måske endda mere det, hvor der er god grund til at kigge nærmere på de regler, som er, ikke mindst i forhold til den stadig større glidning, der må være mellem det at udøve offentlig vagtvirksomhed og privat vagtvirksomhed, fordi der sker udliciteringer og andre ting.
Pia Olsen Dyhr (SF), 2009-04-24:
Det er altså et ikkeproblem, og det jo bare det, der er typisk Dansk Folkeparti: Dansk Folkeparti har en tendens til at tage nogle ting, der ikke er problemer, op og gøre dem til problemer, som de så viser at de kan løse, og det synes jeg er lidt fuppolitik.
Mattias Tesfaye (S), 2018-12-13:
Jeg siger bare, at når vi læser den her finanslovsaftale og kan se i fjernsynet, at aftaleparterne hævder, at der kommer til at ske en mærkbar ændring i antallet af inddragelser af opholdstilladelser, så mener jeg ikke, at det er et retvisende billede.
Claus Hjort Frederiksen (V), 2011-01-26:
Så forstår jeg slet ikke spørgsmålet, vil jeg sige til hr. Jens Peter Vernersen, for spørgsmålet antyder ligesom, at alle, der er på vej til efterløn, er sygere, og man antyder, at det er DREAM-gruppen, der har lavet undersøgelsen.
Tove Videbæk (KRF), 2000-04-14:
Ministeren har informeret om, at begrundelsen for, at der ikke er indført specialpædagogisk bistand på nævnte områder, er, at det ville have forudsat tidkrævende undersøgelser af de økonomiske konsekvenser, og at det ville have krævet økonomisk kompensation af en størrelsesorden, som der ikke var økonomiske forudsætninger for i år 2000.
Stine Brix (EL), 2015-04-28:
Min primære betænkelighed er, at der ikke bare på det her område, men også på en række andre områder – tidsafgrænsning, klageadgang, spørgsmålet om, hvilken retssikkerhed der gælder for dem, der har pligt til at indhente attesterne – ikke er nogen afklaring i det her beslutningsforslag.
Thorkild Simonsen (S), 1999-12-01:
Forslagsstillerne anfører, at de i lyset af den tiltagende brug af ulovligt fyrværkeri ønsker at skærpe straffen bl.a. for indsmugling af fyrværkeri, for hjemmefabrikation af fyrværkeri, for videresalg af ulovligt fyrværkeri, for besiddelse og brug af ulovligt fyrværkeri.
Kristen Touborg (SF), 2005-06-07:
Nu kunne jeg godt tænke mig at vide: Hvad er det, hr. Jens Kirk mener er tilstrækkeligt, når den lille mængde, vi faktisk har tilført, af hensyn til problemerne med gylle, af hensyn til at få det derfra igen er for meget, hvad er det så, hr. Jens Kirk mener, der skal til?
Mette Frederiksen (S), 2015-01-14:
Det er jo en grundlæggende grotesk og absurd situation, at vi som land, som samfund og som fællesskab vælger at udsende danske soldater på en opfordring fra den irakiske regering til at imødegå problemerne med Islamisk Stat, soldater, der risikerer at ofre deres liv for demokratiet og freden, og at de så måske skal opleve, at der er andre danske, der rejser ud som såkaldte hellige krigere og enten i direkte nedskydning eller ved at bistå fjenden undergraver de danske styrkers mulighed for at agere.
Elisabeth Geday (RV), 2006-12-14:
Vi Radikale lægger afgørende vægt på, at pengene fra Forebyggelsesfonden er nye penge, det vil sige, at de ikke bare går ind og finansierer projekter, som allerede i dag er i gang og f.eks. modtager penge fra branchearbejdsmiljørådene eller fra satspuljen.
Karen Hækkerup (S), 2014-05-20:
Så det er mit håb, at der, når vi på et tidspunkt skal trykke på knapperne, vil være rigtig mange grønne knapper herinde i Folketingssalen, og at der vil være et meget stort flertal, som vil bakke op om den udvikling, som jeg tror vi alle sammen ønsker for Grønland, og altså give muligheden for, at man kan realisere nogle af de drømme for det grønlandske folk, som også er det, som det her handler om – drømme om storskalaprojekter, som har fyldt noget i generationer, og som vi nu med vores lovforslag har mulighed for at kunne give gode ord med på vejen med respekt for, at nogle ting er hjemtaget af det grønlandske selvstyre, og at vi har nogle andre.
Per Stig Møller (KF), 2015-02-05:
Så er der turismen med skibe langs den grønlandske kyst, som har en fremtid for sig, men den ligger åbenbart heller ikke lige om hjørnet, for den forudsætter andre priser, en infrastruktur, en kortlægning, en redningstjeneste, som er dyr, og som vi har et ansvar for.
Ellen Kristensen (V), 2000-05-25:
En lukkethed i rigsfællesskabet er kun til skade for alle parter, så jeg håber, at man virkelig vil have sådan en sag som Thulesagen i baghovedet under regeringens og hjemmestyrets arbejde for udvidelse af kompetence, for ansvar og aktiv deltagelse i beslutninger, der vedrører Grønland eller andre dele af rigsfællesskabet.
Jørn Neergaard Larsen (V), 2016-05-23:
Så jeg er helt enig i, at det er et stort beløb, men det er bare også illustrerende for, at vi ikke her fra Folketingets side eller som lovgivere efter min opfattelse har noget fornuftigt grundlag for at kunne lave retningslinjer for, hvordan man i en turbulent verden skal placere sine investeringer.
Villy Søvndal (SF), 2003-04-29:
Derfor vil vores anbefaling være, når der skal skrives de fire dokumenter til USA, at Grønland siger ja til en moderniseret forsvarsaftale, ja til en aftale om turismeerhvervet m.v., ja til en principaftale, men for at det ikke skal virke som om, vi siger ja til det hele, siger
Anders Fogh Rasmussen (V), 2006-03-15:
Jeg vil minde om, at ingen har kritiseret mit svar til ambassadørerne, for alle siger i hvert fald, at de er enige i, at vi skal stå ubrydeligt fast på ytringsfriheden, den skal vi selvfølgelig ikke sidde og forhandle indskrænkninger i, og derfor har alle været enige i svaret.
Lisbeth Bech-Nielsen (SF), 2022-09-08:
Og når vi hører Konservative fremlægge planen og også hører hr. Rasmus Jarlov sige, at det er ældreområdet og sundhedsområdet, der skal friholdes, så må man jo forstå, at der er andre områder af vores velfærd, der skal levere endnu mere.
Birthe Skaarup (DF), 2003-05-27:
Jeg kunne godt tænke mig at gøre hr. Villy Søvndal opmærksom på, at i det forslag til vedtagelse, som blev læst op af fru Pia Kristensen, og som også andre partier har tilsluttet sig, står der højt og tydeligt - og det ved de partier jo også - at der er nogle steder inden for området, hvor forholdene ikke er optimale.
Jesper Petersen (S), 2024-05-17:
Så som det her er fremgået, er der store dele af forslaget, som Socialdemokratiet kan tilslutte sig, men eftersom vi som sagt ikke kan støtte formuleringerne og kravet om en permanent våbenhvile, uden at forbehold eller yderligere betingelser er beskrevet, så kan vi ikke støtte beslutningsforslaget.
Margrethe Vestager (RV), 2010-06-16:
Det er derfor, det er rigtig ærgerligt, at vi også i dag har set VKO vedtage markante forringelser i voksnes muligheder for uddannelse, voksne, som har fået meget lidt uddannelse som unge, voksne, som med god ret kunne trække mere på uddannelsessystemet som voksne, specielt i en situation, hvor de er ledige.
Martin Geertsen (V), 2022-01-20:
Altså, hvis vi er enige om diagnosen, bliver vi også nødt til på et eller andet tidspunkt at blive enige om en løsning, og jeg har bare svært ved at se, at man ligesom kan komme uden om at styrke almen praksis, også i forhold til antallet af hoveder og hænder, når vi ser ud i fremtiden.
Liv Holm Andersen (RV), 2014-01-28:
Så med de her ændringer er det egentlig vores opfattelse at ordningen forbedres, og at den gøres mere funktionel, og at den også sikrer, at der er flest mulige udlændinge, som frivilligt ønsker at vende hjem til deres hjemlande, som kan gøre bedst muligt brug af ordningen.
Per Clausen (EL), 2009-03-10:
Jeg har engang af den nuværende klimaminister fået at vide, at det er sådan en konservativ læresætning, og der er også nogle kristne, der hævder, at det er en kristen læresætning, og så er det så også blevet til en socialistisk læresætning, og så burde det jo kunne brede sig, synes jeg man kan sige.
Ole Stavad (S), 2002-02-20:
For jeg har set i dagspressen, at indenrigs- og sundhedsministeren har givet udtryk for, at samtalerne med Farums borgmester hin aften, nat, hvor lang tid det nu blev, ikke var i egenskab af minister, ikke var i egenskab af næstformand for Venstre, men var i egenskab af ven.
Karen Hækkerup (S), 2008-11-06:
Vi vil have, at borgerne skal kunne leve i sikkerhed og tryghed uden at skulle bekymre sig om, hvorvidt de selv eller deres børn bliver ramt af en tilfældig forbifarende kugle, som affyres i et af de fuldstændige uacceptable opgør mellem bander og banditter, der finder sted i vores byer i stor stil.
Sonja Mikkelsen (S), 2000-11-22:
Med det vil jeg også gerne sige til fru Henriette Kjær, at dét, at den enkelte patient nu får en ret til at få en genoptræningsplan, hvis man har behov for genoptræning, jo gør, at den enkelte patient er klar over - fra man bliver udskrevet, og til man ligesom er færdig med den indsats - hvad det er, der skal ske, og også, hvor det skal ske, hvem der har ansvaret, og også, hvad egenindsatsen skal være i den sammenhæng.
Peter Kofod (DF), 2023-03-14:
Konferencen om Europas fremtid reflekterer ikke tilstrækkeligt over det faktum, at mange borgere gerne ser et samarbejdende Europa, hvor landene og EU-systemet i højere grad end i dag respekterer hinanden og landenes forskelligheder og landenes mangeartede løsninger på almindelige menneskers virkelige problemer.
Esben Lunde Larsen (V), 2013-02-21:
Vel siger man, at man stiller alle lige, men når forudsætningerne for at klare sig ikke er lige, bliver man jo nødt til at planlægge med et individuelt sigte, og det, der er så underligt i regeringens miljø- og landdistriktspolitik, er, at der ikke gives fortrin.
Peter Skaarup (DD), 2024-04-18:
Beslutningsforslaget, som vi behandler her i dag, har til formål at afskaffe den såkaldte koncernregel, der betyder, at medfølgende udenlandske ægtefæller ikke må arbejde for samme virksomhed, som ægtefællens opholds- og arbejdstilladelse er bundet op på.
Anne Baastrup (SF), 2007-04-25:
Jeg synes, at man må være ærlig og sige, at der var en idé med, at vi flyttede det område fra amterne til kommunerne, nemlig en intuitiv fornemmelse af, at der ikke var nok fokus på genoptræning, og at vi derfor som samfund og som patienter ikke fik det fulde udbytte af de mange milliarder, vi investerede i operationer og behandlinger, fordi patienterne ikke blev hjulpet ordentligt på fode igen.
Hans Kristian Skibby (DF), 2011-11-15:
Jeg har ellers ikke noget imod, at man som forbruger skal betale for de udgifter, som er forbundet med, at man vælger at være kunde i en butik, men jeg synes også, vi skal huske på, at der faktisk er fordele for en butik ved at have en kunde, som vælger at betale elektronisk.
Bent Bøgsted (DF), 2016-05-04:
Så er det rigtigt, at man har rigtig mange ønsker, som man gerne vil have opfyldt, og jeg ved da også godt, at hr. Finn Sørensen har haft rigtig mange beslutningsforslag med ønsker om, hvad de gerne ville have haft igennem, men som de ikke kunne få igennem under den tidligere regering.
Lars Løkke Rasmussen (V), 2003-05-26:
Regeringen er meget opmærksom på, at der gennem de seneste år har været en tendens til koncentration af befolkningen og den økonomiske aktivitet i de større byer, sådan som vi i øvrigt også drøftede det, da vi for nylig - også i overensstemmelse med traditionen - havde lejlighed til at tage en landdistriktsredegørelsesdebat her i Folketinget.
Mette Frederiksen (S), 2019-11-26:
Altså, diskussionen omkring overvågning, hvad enten den finder sted via kamera eller via logning, er jo en helt relevant diskussion, og det er en diskussion, jeg synes vi skal tage sådan nøgtern med hinanden, fordi den jo i mine øjne har nogle åbenlyse fordele i forhold til bekæmpelse af kriminalitet, forebyggelse af kriminalitet.
Lars Dohn (EL), 2013-05-15:
Jeg har lige tjekket, at det faktisk er sådan, at jernbanen mellem Vejle og Holstebro, hvor Venstres landdistriktsordfører er bosiddende, vil blive elektricificeret, og jeg vil sige, at elektriske tog altså kører hurtigere end dieseltog, og der vil sammenlagt blive 50 minutters gevinst.
Alex Ahrendtsen (DF), 2018-02-22:
Når det faktuelt er sådan, at man gerne sagligt, objektivt må forskelsbehandle for at fremme f.eks. en sproglig enhed i Danmark, kunne Venstre så ikke tænke på ny, så man kunne støtte det her forslag i den videre behandling, så vi når frem til en anden behandling, hvor man stemmer ja til dette forslag?